
[bookmark: _GoBack]BASES REGULADORES PER A LA CONCESSIÓ DE SUBVENCIONS EMPRESA SECTOR 
MERCAT MUNICIPAL - SEGONA EDICIÓ


1. Objecte 

L'objecte de les presents bases és regular i fixar els criteris i el procediment de sol·licitud, tràmit, concessió, cobrament i justificació de les subvencions que concedeixi l'entitat a través de Promoció econòmica destinats a finançar activitats que tinguin per objecte: 
1. Línia Mercat 1: Ajuts extraordinaris a les activitats econòmiques (autònoms o empreses) ubicades en una parada o local dins el mercat municipal la Sínia amb una  superfície comercial inferior a 35m². Els magatzems no es consideren superfície comercial.

2. Línia Mercat 2: Ajuts extraordinaris a les activitats econòmiques (autònoms o empreses) ubicades en una parada o local dins el mercat municipal la Sínia amb una superfície comercial entre 35 m² i màxim 60 m². Els magatzems no es consideren superfície comercial.

3. Línia Mercat 3: Ajuts extraordinaris a les activitats econòmiques (autònoms o empreses) ubicades en una parada o local dins el mercat municipal la Sínia amb una  superfície comercial més de 60 m² i màxim 160 m².  Els magatzems no es consideren superfície comercial.

Aquestes línies d’ajuts són excloents. Una parada o local només pot optar a un dels ajuts segons les característiques.

2. Finalitat de les subvencions 
 
Per donar compliment als objectius estratègics definits en el Pla d'Actuació del mandat, i d'acord amb les previsions del Pla Estratègic de Subvencions per al present any, aquestes subvencions hauran de fomentar projectes/activitats que tinguin com a finalitat donar suport a les activitats econòmiques, en aquest cas destinades al sector mercat municipal, activitats ubicades dins el Mercat Municipal La Sínia, per dinamitzar l’activitat comercial, mitjançant ajuts per fer front a despeses fixes, millora o i inversió.
3. Període d’execució i convocatòries 

Les subvencions concedides a l'empara d'aquestes bases, s'hauran de destinar a finançar les despeses efectuades i pagades entre l’1 de març de 2023 i el 30 de setembre de 2023. La convocatòria finalitza segons el termini fixat en les presents bases o fins a exhaurir el pressupost aprovat pels ajuts. 


4. Requisits dels beneficiaris/àries 
 
1. Parada/local inferior a 35m²  :  
· Ser una activitat econòmica ubicada dins el Mercat Municipal La Sínia
· Amb una  superfície comercial inferior a 35m² (exclòs magatzem)
· L’activitat econòmica ha d’estar donada d’alta, estar activa, durant el procés de tramitació de la subvenció i tot el 2023.


2. Parada/local entre 35m² i màxim 60m²:  
· Ser una activitat econòmica ubicada al Mercat Municipal La Sínia.
· Amb una  superfície comercial entre 35m² i un màxim de 60m² (exclòs magatzem)
· L’activitat econòmica ha d’estar donada d’alta, estar activa, durant el procés de tramitació de la subvenció i tot el 2023.

3. Parada/local més de 60m² i màxim 160 m²:  
· Ser una activitat econòmica ubicada al Mercat Municipal La Sínia.
· Amb una  superfície comercial de més de 60m² i un màxim de 150 m² (exclòs magatzem).
· L’activitat econòmica ha d’estar donada d’alta, estar activa, durant el procés de tramitació de la subvenció i tot el 2023.

· Un local o parada només pot ser beneficiària d’una única subvenció, independentment de la seva naturalesa jurídica (autònom/s o empresa). Si una mateixa concessió té més d’un titular, només podrà rebre una subvenció com a concessió.

· Les persones autònomes vinculades a una empresa jurídica ubicada en un mateix local o parada, no podran ser beneficiàries dels ajuts, ja que es considera beneficiària l’activitat econòmica en sí. 

· A efectes de sol·licitar la subvenció, es considera parada o local com una unitat independent segons l’establert als Estatuts de la Subcomunitat. Dues parades o locals es consideraran com a dos activitats diferents a efectes de sol·licitar l’ajut, per tant, caldrà demanar una sol·licitud diferent per cadascuna de la parada o local. 

5. Documentació a presentar

Tota la documentació s’ha de presentar a través d’Instància genèrica disponible a la Seu electrònica https://seuelectronica.santperederibes.cat/seuelectronica/tramits/instancia-generica 

5.1 Documentació general a presentar:

1. ANNEX 1. Sol·licitud
2. Factures i/o comprovants de pagament dels següent conceptes subvencionables realitzats entre l’1 de març de 2023 i el 30 de setembre de 2023: 
· Quotes RETA d’autònoms 
· Quotes mensuals de subcomunitat del mercat municipal
· Costos de personal contractat per l’activitat que es desenvolupa al mercat (nòmines i  seguretat social)
· Costos de subministraments (energia i aigua) vinculats directament a la parada o local.
· Costos fixos de gestió i manteniment de l’activitat (gestoria, quotes empreses manteniment instal·lacions de la parada o local).
· Despeses de millores o inversions en la parada o magatzem (instal·lacions, pintura, aparells vinculats directament a l’activitat...)
· Quotes de préstecs vinculats a adquisició o lloguer de maquinària, obres i instal·lacions realitzades a la parada o local del mercat objecte de subvenció. Queden exclosos els préstecs vinculats a vehicles.
· Despeses de promoció i publicitat de l’activitat.

3. Certificat d’Hisenda d’estar al corrent de tots els pagaments o bé, autoritzar a l’Ajuntament per poder fer la consulta Via Oberta (marcar a la casella “autorització” que consta en el formulari de la sol·licitud).
4. Certificat de la Seguretat Social on consti que no hi ha deutes, o bé, autoritzar a l’Ajuntament per poder fer la consulta Via Oberta (marcar a la casella “autorització” que consta en el formulari de la sol·licitud). 
5. Model 036/037 de l’activitat econòmica.


5.2 Requisits generals de les factures, rebuts i altres documents:  

· Han de ser originals.
· Les factures han d’anar en nom del titular de la concessió. 
· Han d’estar directament relacionades amb l’activitat econòmica subvencionada. 
· Han d’anar a nom del beneficiari (mateix NIF de qui rep l’ajut).
· Han de reunir els requisits tècnics oficials (NIF, núm. factura, adreça...).  
· Han de tenir data dintre el període d’execució: de l’1 de març de 2023 i el 30 de setembre de 2023.
· Cal presentar el comprovant de pagament de les factures que es justifiquen (rebuts originals, justificants bancaris de pagament, o segell de l’empresa proveïdora amb signatura i NIF de la persona, que certifiqui el pagament de la despesa).  
· Han de contenir els conceptes de forma clara i referits a l’activitat subvencionada.  
· Es poden presentar factures amb un import mínim de 20 € (sense IVA).


6. Termini, forma i lloc de presentació de les sol·licituds

El termini de presentació de les sol·licituds, les justificacions i documentació serà  el 3 d’octubre de 2023.
Les sol·licituds i la documentació requerida durant tot el procés s'hauran de presentar de manera digital al Registre General de l’Ajuntament, a través de la Seu electrònica del web municipal https://seuelectronica.santperederibes.cat/seuelectronica/tramits/instancia-generica.
 
També podran presentar-se en qualsevol dels llocs que preveu l'article 16.4 de la Llei 39/2015, d’1 d’octubre, del procediment administratiu comú de les administracions públiques.  
 
El document 	ANNEX 1. SOL·LICITUD  exigit a la base està disponible a https://www.santperederibes.cat/municipi/mercats-i-fires/mercat-municipal-la-sinia

La presentació de la sol·licitud de subvenció pressuposa el coneixement i acceptació de les normes que la regulen. 
 
Les persones i empreses que es presentin a la convocatòria assumeixen i accepten la publicació de les dades que resultin necessàries per a la identificació dels interessats en els actes de notificació que es produeixin durant tot el procediment. 
 
Les persones interessades a presentar la sol·licitud de subvenció tenen al seu abast el servei d’informació i assessorament del Departament de Promoció Econòmica, on podran demanar cita prèvia a través de l’adreça electrònica promocioeconomica@santperederibes.cat o trucant a Promoció Econòmica al telèfon 607276115, de 9h a 14h de dilluns a divendres.

7. Rectificació de defectes o omissions en la documentació 
 
En cas que la documentació presentada sigui incorrecta o incompleta, es requerirà al/la beneficiari/ària, perquè en el termini de deu dies hàbils a partir de l'endemà de la notificació, procedeixi a la seva rectificació o aportació de documents necessaris, amb indicació que en cas contrari s'entendrà que ha desistit de la seva sol·licitud, d’acord amb la Llei 39/2015, d’1 d’octubre.  L’aportació de tota la documentació relacionada amb els ajuts s’haurà de presentar electrònicament mitjançant la instància genèrica disponible a la Seu electrònica del web municipal. https://seuelectronica.santperederibes.cat/seuelectronica/tramits/instancia-generica.
 
Un cop aprovades les sol·licituds/justificacions, en el cas que no s’hagi atorgat la totalitat de l’import adjudicat, es procedirà a la concessió i aprovació d’aquelles sol·licituds que van quedar fora per manca de dotació pressupostaria, seguint el rigorós ordre d’entrada al Registre General de l’Ajuntament. 

8. Procediment de concessió 
 
El procediment de concessió de les subvencions regulades en les presents bases reguladores serà el de concurrència no competitiva. 
 
Una vegada registrada la sol·licitud, el procediment de Valoració, Atorgament i Justificació, tant en convocatòria ordinària com extraordinària serà: 
a) Si es detecta manca de documentació i/o informació en algun expedient, es procedirà d’acord amb el que s’especifica al punt 7 d’aquestes Bases. 
b) El servei tècnic farà la valoració dels expedients. 
c) Es proposarà a la Junta de Govern Local o òrgan competent l’aprovació de la subvenció i justificació que correspon a cada sol·licitud i l’import resultant de l’ajut, així com la proposta de pagament de l’ajut. El pagament s’efectuarà mitjançant transferència al compte bancari del beneficiari/ària de la subvenció. 
d) La Resolució dels expedients es notificarà a les empreses mitjançant notificació electrònica al correu que s’hagi facilitat en la sol·licitud.  
El termini màxim per resoldre la subvenció serà de 90 dies des de la data de presentació de la sol·licitud.  
 
La subvenció serà concedida, sempre que es compleixin els requisits, per rigorós ordre d’entrada de la sol·licitud al Registre General de l’Ajuntament i fins a l'esgotament de la partida pressupostaria assignada al Programa.  
 
9. Criteris objectius de concessió de la subvenció  
 
La subvenció serà concedida, sempre que es compleixin els requisits descrits en la Base 4 “Requisits dels beneficiaris/àries” i la Base 5 “Documentació a presentar”, per rigorós ordre d’entrada de la sol·licitud al Registre General de l’Ajuntament. 


10. Quantia total màxima de les subvencions a concedir i consignació pressupostària 

El pressupost màxim que es destinarà durant l'exercici 2023 per a la concessió de les subvencions regulades en les presents bases reguladores serà de 20.300€, i aniran a càrrec de les aplicacions pressupostàries i per les quantitats següents: 
· 35000.433.48000/ 2023_01_02 Subvencions noves activitats /Comerç.........16.000,00 €
· 35000.433.78000/ 2023_01_02 Subvencions noves activitats /Comerç.......... 4.300,00 € 
Podrà haver-hi flexibilitat per al traspàs de fons entre les diferents partides, condicionat a la tipologia de les accions efectivament sol·licitades. 
Aquesta dotació del projecte pot ser ampliable en funció de la disponibilitat de crèdit de la demanada d’ajuts.
11. Import de les subvencions  

L’import de la justificació ha de ser com a mínim el doble de la subvenció a rebre sense incloure IVA. L’IVA no és una despesa elegible.

1. Línia Mercat 1: es subvencionarà el 50% de les despeses elegibles amb ajuts de fins a 1.800€,

2. Línia Mercat 2: es subvencionarà el 50% de les despeses elegibles amb ajuts de fins a 2.400€.

3. Línia Mercat 3: es subvencionarà el 50% de les despeses elegibles amb ajuts de fins a 5.300€.

12. Òrgans competents per a la instrucció i la proposta de concessió 
 
L'òrgan responsable de la instrucció del procediment per a la concessió de les subvencions previstes en les presents bases serà el Servei tècnic de Promoció Econòmica. 
 
L’òrgan responsable de la resolució del procediment serà la Junta de Govern Local. 

L'òrgan competent per a la concessió podrà, discrecionalment, deixar desert el concurs o no esgotar el crèdit total previst. 


13. Termini de resolució, de notificació i règim de recursos 
 
El termini màxim per resoldre i notificar la subvenció serà de 90 dies des de la data de presentació de la sol·licitud al Registre General de l’Ajuntament.
Un cop acordada la concessió de les subvencions, es notificaran les mateixes a les persones interessades en un termini màxim de 10 dies des de la data d'aprovació de la resolució, d'acord amb el que preveu l'article 42 de la Llei 39/2015 de procediment administratiu comú a les AAPP. 
 
La resolució corresponent a cada sol·licitud es notificarà mitjançant notificació electrònica al correu específicament assenyalat en la sol·licitud de subvenció a tal efecte.  
La manca de resolució dins el termini indicat tindrà efectes desestimatoris. La resolució del procediment posa fi a la via administrativa, i contra la mateixa es pot interposar recurs contenciós administratiu en el termini de dos mesos a comptar de l'endemà de la notificació. 

Alternativament i de forma potestativa, es pot interposar recurs de reposició davant del mateix òrgan que el va dictar en el termini d'un mes a comptar de l'endemà de la notificació. 

 
14. Acceptació de la subvenció 
 
S’entén per acceptada la subvenció si en el termini de 15 dies de la notificació els/les beneficiaris/àries no han comunicat de forma expressa la seva renúncia a la subvenció.  

15. Obligacions dels beneficiaris/àries 
 
Són obligacions dels/les beneficiaris/àries d'aquestes subvencions, a més de les especificades en l'article 14 LGS, les que s'indiquen seguidament. El seu incompliment originarà les responsabilitats que en cada cas corresponguin i la incoació de l'expedient de reintegrament de la subvenció.
 
a) Els/les perceptors/es de subvencions concedides per l’Ajuntament, s'obliguen a executar les activitats subvencionades de conformitat amb els principis de bona administració, bona fe i presumpció de legalitat, així com la seva justificació d'acord amb el que estableixen les presents bases. 

b) Els/les beneficiaris/àries hauran d'estar al corrent de les seves obligacions tributàries i amb la Seguretat Social. 

c) El/la beneficiari/ària d'una subvenció està obligat/da a sotmetre a les actuacions de comprovació i de control financer que realitzi la Intervenció General de l'Entitat, i aportar tota la informació que els sigui requerida en l'exercici de les actuacions anteriors i amb relació a la subvenció concedida. 

d) No haver estat sancionat/da, en resolució ferma, per la comissió d’infracció greu en matèria d’integració laboral de discapacitats o molt greu en matèria de relacions laborals o en matèria de seguretat i salut en el treball, de conformitat amb el text refós de la Llei sobre infraccions i sancions en l'ordre social, aprovat pel RD Legislatiu 5/2000, de 4 d'agost. 

e) Complir amb la quota de reserva per a la integració de persones amb discapacitat d'acord amb la lIei 19/1982, de 7 d'abril, o aplicar les mesures alternatives previstes en el Reial Decret 364/2005, de 8 d'abril, i el Decret 246/2000 de 24 de juliol. 

f) Complir amb l'obligació de respectar la igualtat de tracte i d'oportunitats en l'àmbit laboral i l'adopció de mesures dirigides a evitar qualsevol tipus de discriminació entre dones i homes. 

g) Comunicar qualsevol alteració significativa que es produeixi amb posterioritat a l'atorgament. 

h) Justificar el compliment dels requisits i condicions que determinen la concessió de la subvenció. 

i) Disposar d'una adreça electrònica de contacte a efectes de comunicació dels tràmits vinculats a aquesta convocatòria de subvenció. 

j) El pressupost total presentat amb la sol·licitud és vinculant en cas de resultar beneficiari/ària, si bé s'admetrà la possible compensació de desviacions entre les diverses partides que l'integren.

k) Els documents de qualsevol tipus justificatius de l'aplicació dels fons rebuts seran conservades durant un període no inferior als 6 anys, a comptar de la finalització del termini de presentació de les justificacions.

l) Els/les beneficiaris/àries hauran de donar publicitat de les subvencions i ajudes percebudes per mitjans electrònics, segons el que estableix a la Llei 19/2013. 

m) En el cas que en el moment de pagament de l’ajut al beneficiari/ària es detectin pagaments pendents amb l’Ajuntament, es compensarà amb la subvenció per l’import que pertoqui.

n) L’incompliment d’aquestes obligacions originarà les responsabilitats que en cada cas corresponguin i podrà suposar la revocació, reducció o reintegrament de la subvenció concedida. 
 
16. Despeses subvencionables

Despeses subvencionables:
1. Quotes RETA d’autònoms 
2. Quotes mensuals de subcomunitat del mercat municipal
3. Costos de personal contractat per l’activitat que es desenvolupa al mercat (nòmines i  seguretat social)
4. Costos de subministraments (energia i aigua) vinculats directament a la parada o local.
5. Costos fixos de gestió i manteniment de l’activitat (gestoria, quotes empreses manteniment instal·lacions de la parada o local).
6. Despeses de millores o inversions en la parada o magatzem (instal·lacions, pintura, aparells vinculats directament a l’activitat,...)
7. Quotes de préstec vinculats a adquisició o lloguer de maquinària, obres i instal·lacions realitzades a la parada o local del mercat objecte de subvenció. Queden exclosos els préstecs vinculats a vehicles.
8. Despeses de promoció i publicitat de l’activitat.

Despeses no subvencionables:
1. Impostos, taxes municipals.
2. L’IVA de les factures.
3. Préstecs i qualsevol despesa vinculada a vehicles.
4. Qualsevol altra despesa no inclosa en l’apartat despeses subvencionables.

17. Subcontractació

Es prohibeix la subcontractació totalment o parcialment atès que la subvenció es considera segons les condicions personals del/la beneficiari/ària.  
 
La subvenció es dona a nom de l’empresa sol·licitant per cobrir despeses realitzades a nom d’aquesta mateixa empresa i segons les despeses elegibles per a cada línia d’ajut.  
 
18.  Forma de pagament

El pagament de la subvenció concedida, s'efectuarà d'una sola vegada i posteriorment a la presentació dins el termini establert a aquest efecte a la base següent, dels justificants que en ella s'exigeixen. 

Així mateix, abans del pagament el/la beneficiari/ària haurà d’acreditar fefaentment trobar-se al corrent de les seves obligacions tributàries i amb la Seguretat Social.  
19. Termini i forma de la justificació 
 
El termini de presentació de les sol·licituds, les justificacions i documentació serà des de l’endemà de la data de la publicació de la convocatòria al Butlletí Oficial de la Província de Barcelona i fins al 3 d’octubre de 2023 inclosa o fins exhaurir el pressupost aprovat per aquesta convocatòria.     
Les justificacions i la documentació requerida durant tot el procés (base 5) s'hauran de presentar de manera digital al Registre General de l’Ajuntament, a través de la Seu electrònica del web municipal https://seuelectronica.santperederibes.cat/seuelectronica/tramits/instancia-generica.

També podran presentar-se en qualsevol dels llocs que preveu l'article 16.4 de la Llei 39/2015, d’1 d’octubre, del procediment administratiu comú de les administracions públiques.  
 
El model normalitzat de justificació, així com el de tots els documents exigits a la base 5 estan disponibles a https://www.santperederibes.cat/municipi/mercats-i-fires/mercat-municipal-la-sinia 
  

20. Deficiències en la justificació  
 
En el cas que els documents presentats com a justificació fossin incorrectes o incomplets, es comunicarà a l'interessat/a la necessitat d'esmenar les anomalies detectades en un termini màxim improrrogable de deu dies hàbils, a comptar de l'endemà de la notificació, advertint que en cas contrari es procedirà a la seva revocació o reducció de la subvenció segons correspongui, amb la consegüent obligació de reintegrament en cas d'haver-se avançat el pagament. 
 
21. Garanties 
 
Els/les beneficiaris/àries quedaran exonerats de la presentació de garanties del pagament de la subvenció, en atenció a la seva naturalesa així com a la dels seus beneficiaris/àries. 
  
22. Circumstàncies que poden donar lloc a la modificació de la resolució 
 
Amb posterioritat a l'acord de concessió i abans de finalitzar el termini d'execució de l'activitat subvencionada, es podrà modificar, d'ofici o prèvia sol·licitud del/la beneficiari/ària, l'import, l’activitat, el termini d'execució, el de justificació i altres obligacions, quan no es perjudiquin els interessos de tercers i tinguin lloc algun dels supòsits següents: 
 
a) Quan es produeixi una alteració en les condicions que van determinar la concessió de la subvenció. 

b) Quan el/la beneficiari/ària hagi obtingut per a la mateixa actuació altres subvencions, ajudes o aportacions de qualsevol origen, públic o privat, que sumades a la de l'Entitat superin el cost total del projecte o de l'activitat subvencionada. 

c) Quan el/la beneficiari/ària no hagi justificat adequadament la totalitat de l'import exigit a les presents bases. 


23. Compatibilitat amb altres subvencions. 
 
La subvenció concedida serà compatible amb qualsevol altra concedida per altres administracions o entitats públiques o privades. 
Així mateix, l'import total de les subvencions rebudes amb la mateixa finalitat no podrà superar el cost total del projecte / activitat a desenvolupar. 
 
Els/les beneficiaris/àries hauran de comunicar la sol·licitud i/o obtenció de qualsevol subvenció pública concurrent que no s'hagi declarat a la sol·licitud.

24. Publicitat de les subvencions concedides 

Les subvencions concedides a l'empara d'aquestes bases seran objecte de publicitat, amb indicació de la convocatòria, l'aplicació pressupostària, el/la beneficiari/ària, la quantitat concedida i la finalitat de la subvenció, en els mitjans corresponents, si s’escau.  S’hauran de publicar les Bases a la Base de dades Nacional de Subvencions (art. 20 LGS). 

25. Mesures de difusió del finançament públic 
 
Els/les beneficiaris/àries hauran de fer constar la col·laboració de l'Entitat en l'execució del projecte o de l'activitat, en tota la documentació impresa i en cartells o mitjans electrònics i audiovisuals. 

26. Causes de reintegrament 

a) Quan a conseqüència de l'anul·lació, revocació o de la revisió de la subvenció, l'import definitiu d'aquesta sigui inferior a l'import pagat, el/la perceptor/a estarà obligat a reintegrar la part excedida. 

b) Així mateix, també estarà obligat/da a reintegrar, el/la beneficiari/ària que hagi percebut la subvenció falsejant les condicions exigides o amagant aquelles que haguessin impedit la seva concessió; per incompliment total o parcial de l'objectiu de l'activitat o del projecte; per incompliment de l'obligació de justificar en els terminis establerts; per resistència o obstrucció a les actuacions de comprovació i de control financer i en altres supòsits previstos en la normativa de la LGS. 

c) És procedent el reintegrament per part dels/les beneficiaris/àries de la totalitat o part de les quantitats percebudes, i l'exigència de l'interès de demora des del moment del pagament de la subvenció fins a la data en què s'acordi la procedència del reintegrament.  
 
27. Obligats al reintegrament 
 
a) Respondran solidàriament els membres/socis de les persones i entitats que reuneixin les condicions de persones beneficiàries. 

b) Seran responsables subsidiaris de l'obligació de reintegrar els administradors de les persones jurídiques, que no realitzin els actes de la seva competència necessaris per al compliment de les obligacions, que adoptin acords que facin possible els incompliments o donin el seu consentiment a acords que depenguin d’ells. Així mateix, seran responsables els administradors de les persones jurídiques que hagin cessat en les seves activitats. 

  
28. Infraccions i sancions 

En matèria d'infraccions i sancions s'aplicarà el que disposa el títol IV de la LGS, en el Títol IV del RLGS i a l'Ordenança General de Subvencions de l'Entitat. 
 
29. Règim jurídic supletori 
 
En tot el no previst expressament en aquestes bases, seran d'aplicació la Llei 38/2003, de 17 de novembre, General de Subvencions, el Reial Decret 887/2006, de 21 de juliol pel qual s'aprova el seu Reglament de desenvolupament, l’Ordenança General de Subvencions de l'Entitat, les Bases d'Execució del Pressupost General per al present exercici, la Llei 39/2015, d’1 d’octubre, del Procediment Administratiu Comú a les Administracions Públiques, i la resta de legislació concordant. 
 
30. Clàusula sobre protecció de dades 
 
D’acord amb el que estableixen els articles 13 del Reglament 2016/679 del Parlament Europeu i del Consell de 27 d’abril de 2016 (RGPD) es facilita la següent informació bàsica sobre protecció de dades: 

1 
2 
3 
4 
5 
6 
7 
8 
9 
10 
11 
12 
13 
14 
15 
16 
17 
18 
19 
20 
21 
22 
23 
24 
25 
26 
27 
28 
29 
30 
a) Responsable del tractament de les seves dades 

El responsable del tractament de les dades que els sol·licitants facilitin durant el procediment per a la gestió dels ajuts per a empreses, és l’Ajuntament de Sant Pere de Ribes, amb domicili a al Plaça de la Vila, 1 - 08810 – Ribes / Plaça de la Vinya d’en Petaca, 1 – 08812 Les Roquetes. Pot dirigir qualsevol consulta sobre el tractament de les seves dades al Delegat de Protecció de Dades de l’Ajuntament de Sant Pere de Ribes mitjançant correu electrònic dpd@santperederibes.cat.

b) Finalitat del tractament de dades personals 

L’Ajuntament de Sant Pere de Ribes tractarà la informació facilitada pels sol·licitants d’ajuts pel desenvolupament i millora de les activitats econòmiques de Sant Pere de Ribes amb la finalitat de gestionar els esmentats ajuts i crear una base de dades que serveixi per informar d’altres ajuts, accions formatives i projectes relacionats amb el desenvolupament econòmic local que pugui ser del ser d’interès. Les dades seran conservades durant el temps necessari  per a la gestió integral dels ajuts, des de l’anàlisi dels requisits per a l’atorgament fins a la justificació i pagament i, en qualsevol cas, fins que l’interessat no sol·liciti la supressió.  

c) Quina és la legitimació per al tractament de les seves dades 

L’Ajuntament de Sant Pere de Ribes tractarà les dades dels sol·licitants de les subvencions per fomentar la creació i millora d’activitats econòmiques segons la legitimació prevista a l’article 6.1 b) del RGPD i article 6 de la Llei Orgànica 3/2018, de 5 de desembre de Protecció de Dades Personals i garantia dels drets digitals, conforme als quals el tractament esdevé necessari per a l’execució d’un contracte en què l’interessat és part i conforme al consentiment atorgat pel sol·licitant de la subvenció.  
Els formularis per sol·licitar els ajuts inclouran les respectives caselles per a atorgar  el consentiment i es farà constar mitjançant casella a marcar per l’interessat.  


d) A quins destinataris es comunicaran les seves dades 

Atès el caràcter de la subvenció que es gestiona, l’Ajuntament de Sant Pere de Ribes no preveu la cessió a tercers de les dades obtingudes pels sol·licitants de les subvencions, excepte obligació legal.
e) Quins són els seus drets respecte de les dades que ens facilita

Qualsevol persona té dret a obtenir confirmació sobre si a l’Ajuntament de Sant Pere de Ribes es tracten dades personals que li pertanyen o no. 
Les persones interessades tenen dret a accedir a les seves dades personals, així com a sol·licitar la rectificació de les dades inexactes, en el seu cas, sol·licitar la supressió quan, entre altres motius, les dades ja no siguin necessàries per a les finalitats per les quals van ser recollides.  

En determinades circumstàncies, els interessats podran sol·licitar la limitació del tractament de les seves dades, en aquest cas, les dades es conservaran únicament per a l’exercici o la defensa de reclamacions.  

Per motius relacionats amb la seva situació particular, els interessats podran oposar-se al tractament de les seves dades. L’Ajuntament de Sant Pere de Ribes deixarà de tractar les seves dades, excepte per motius legítims necessaris, o per a l’exercici o la defensa de possibles reclamacions.  

La persona interessada també tindrà dret a la portabilitat de les seves dades. 

Les persones interessades podran exercir els seus drets mitjançant la Sol·licitud/formulari per a l’exercici dels drets sobre les dades personals. La sol·licitud degudament complimentada podrà lliurar-se en una de les Oficines d’atenció Ciutadana de l’Ajuntament de Sant Pere de Ribes o enviar mitjançant correu electrònic a dpd@santperederibes.cat. Opcionalment, podrà dirigir-se a l’autoritat de control competent per a obtenir informació addicional relativa als seus drets.  

El consentiment atorgat per a una finalitat específica podrà ser retirat en qualsevol moment, mitjançant la manifestació expressa fefaent.  

Els interessats podran presentar una reclamació davant l’Autoritat de Control, quan no hagin obtingut satisfacció en l’exercici dels seus drets, mitjançant el formulari Reclamació davant l’Autoritat de Control que podrà lliurar-se en una de les Oficines d’atenció Ciutadana de l’Ajuntament de Sant Pere de Ribes o enviar mitjançant correu electrònic a dpd@santperederibes.cat. 

f) Com hem obtingut les dades

Les dades personals que tractem a l’Ajuntament de Sant Pere de Ribes han estat proporcionades directament pels interessats o autoritzada la consulta a través del servei Via Oberta, Administració tributària, INSS i SOC i les categories de dades que gestionem són: dades acreditatives de la persona física o jurídica, postals o electròniques, sobre les situacions familiars, dades econòmiques i laborals.  

